Ջրհեղեղ Թբիլիսիում (2015)

2015 թվականի ջրհեղեղ Թբիլիսիում, 2015 թվականի հունիսի 13-ի լույս 14-ի գիշերը տեղի ունեցած բնական աղետ։

Վերջին տվյալներով զոհվել է 13 մարդ, 16 անհետ կորած, ավելի քան 30 հոգի վիրավորվել։

Հունիսի 13-ի գիշերը տեղացած հորդառատ անձրևները հեղեղել են Վրաստանի մայրաքաղաք Թբիլիսիի փողոցները։ Ջրով լցվել են անցումները, նկուղները և հարյուրավոր տների առաջին հարկերը։ Հեղեղի հետևանքով քաղաքի մի շարք թաղամասերում դադարել է էլեկտրաէներգիայի մատակարարումը։ Թբիլիսիի որոշ ճանապարհներ փակվել էին։

Թբիլիսիի քաղաքապետ Դավիթ Նարմանիան «Ռուսթավի 2» հեռուստատեսության եթերում հայտարարեց, որ ջրհեղեղի պատճառած վնասը գնահատվում է 40 մլն լարի (մոտ 18 մլն դոլար)։

Հունիսի 15-ին Վրաստանում հայտարարել է Սգո օր՝ ի հիշատակ հեղեղումների հետևանքով զոհվածների։

Հեղեղվել էր նաև Թբիլիսիի կենդանաբանական այգին, ինչի հետևանքով տասնյակ կենդանիներ հայտնվել էին ազատության մեջ։ Կենդանաբանական այգու 600 կենդանիներից միայն 300-ն է ողջ մնացել։ Մնացածը կամ սատկել են տեղում՝ ջրհեղեղի ժամանակ, կամ փախուստի են դիմել վանդակներից եւ նրանց վնասազերծել են հատուկ ջոկատայինները։

Պատկերասրահ

Ծանոթագրություններ 

2015 հունիս
2015 Վրաստանում
Ջրհեղեղներ Վրաստանում
Թբիլիսիի պատմություն